Udsendelsen er blevet rettet, idet der er ændret i en grafik og en speak. Mange patienter oplever, at de får sværere ved at forstå lægen på sygehuset. Antallet af udenlandske speciallæger på de danske sygehuse er nemlig ti-doblet de senere år, og på flere afdelinger landet over er der flere udenlandske læger end danske. DR Dokumentar undersøger, hvad udviklingen betyder for patienternes sikkerhed og for behandlingen af dem. Hvad ved sygehusene om de udenlandske lægers kompetencer og uddannelse? Vi følger en række konkrete patientforløb, og i det første program går DR Dokumentar tæt på Slagelse Sygehus, hvor en hel afdeling måtte stoppe behandlingen af akutte patienter. Vi møder de efterladte til Venny, som døde på sygehuset. Tilrettelæggelse: Rikke Dyrberg og Nikolaj Venge. Udløber: 10. feb 2021